បាតុករ​ស៊ីរី​បាន​ធ្វើការ​ប្រជុំ​មហាជន​ប្រឆាំង​នឹង​រដ្ឋាភិបាល
ព័ត៌មាន​អន្តរជាតិ​សំខាន់ៗ​​សម្រាប់ព្រឹកថ្ងៃសៅរ៍ ទី​២៦ ខែ​ឧសភា។
ស៊ីរី៖ កាលពីថ្ងៃសុក្រ ក្រុមបាតុករស៊ីរីបានធ្វើការប្រជុំមហាជនប្រឆាំងនឹងរដ្ឋាភិបាលនៅពេលដែលពួកសកម្មជនបានបន្ទោសកងកម្លាំងសន្តិសុខចំពោះការស្លាប់នៃមនុស្សយ៉ាងតិចណាស់៩នាក់នៅក្នុងការវាយប្រហារដែលនៅតែបន្តធ្វើឱ្យរង្គោះរង្គើដល់កិច្ចឈប់បាញ់គ្នាមួយដែលមិនមាំទាំ។ នៅពេលដែលពិធីសូត្រធ៌មបានចប់កាលពិថ្ងៃសុក្រក្នុងប្រទេសស៊ីរី ក្រុមបាតុករបាននាំគ្នាដើរតាមផ្លូវក្នុងក្រុងធំៗដោយមានរួមបញ្ចូលក្រុងដាម៉ាស់និងក្រុង អាឡេផូ(Aleppo) អំពាវនាវឱ្យប្រធានាធិបតី បាសាទ អាលអាសាទ (Bashar al-Assad)ចុះចេញ ពីតំណែង។ពួកសកម្មជនស៊ីរីបាននិយាយថាមានមនុស្សយ៉ាងតិចណាស់បួននាក់បានត្រូវសម្លាប់ដោយកងកម្លាំងសន្តិសុខនៅក្នុងបាតុកម្មនាផ្នែកផ្សេងៗរបស់ប្រទេស។ ស.រ.អ៖ យានអវកាសពាណិជ្ជកម្ម SpaceX Dragon បានចូលជាប្រវត្តិសាស្ត្រកាលពីថ្ងៃសុក្រដោយក្លាយទៅជាយានអវកាសឯកជនទីមួយដែលបានធ្វើដំណើរទៅដល់ស្ថានីយ៍អវកាសអន្តរជាតិ។នេះជាលើកដំបូងហើយដែលក្រុមហ៊ុនឯកជនមួយបានបង្ហោះយានអវកាសមួយទៅកាន់ស្ថានីយ៍អវកាសដោយចាប់ផ្តើមដំណាក់ការថ្មីមូយនៅក្នុងកម្មវិធីអវកាសរបស់ស.រ.អ.នៅក្រោយប្រទេសអាមេរិកបានឈប់ប្រើប្រាស់កងយានអវកាសចម្លងរបស់ផងខ្លួនកាលពីឆ្នាំទៅមិញ។ អេហ្ស៊ីប៖ ការរាប់សន្លឹកឆ្នោតដំបូងនៃការបោះឆ្នោតប្រធានាធិបតីដោយសេរីលើកទីមួយនៃប្រទេសអេហ្ស៊ីបបង្ហាញថាលោក មូហាម៉ាត មួស៊ី (Mohammed Morsi) នៃក្រុម ប្រាដឺហូត (Brotherhood) នាំមុខគេហើយលោក អាមេត សាហ្វីក (Ahmed Shafiq) អតីតនាយករដ្ឋមន្ត្រីនិងជាអ្នកមិនយកសាសនាជាធំមានសន្លឹកឆ្នោតគាំទ្រច្រើនបំផុតទីពីរ។ ការបោះឆ្នោតជាថ្មីដែលនឹងប្រព្រឹត្តទៅនៅថ្ងៃទី១៦និង១៧ខែមិថុនានឹងផ្តល់ឱ្យប្រជារាស្ត្រអេហ្ស៊ីបនូវជម្រើសមួយរវាងបេក្ខជនដែលមកពីមាគារនយោបាយផ្សេងគ្នា។ អាហ្វហ្កានិស្ថាន ៖លោកប្រធានាធិបតីបារាំង ប្រាំងកូ ហូឡែន (Francois Hollande)បានមានប្រសាសន៍ថាលោកគ្រោងនឹងដកទាហានប្រយុទ្ធទាំងអស់២ពាន់នាក់របស់ប្រទេសលោកចេញពីប្រទេសអាហ្វហ្កានិស្ថានមិនឱ្យហួសពីដំណាច់ឆ្នាំនេះទេ ក៏ប៉ុន្តែថាប្រទេសបារាំងនឹងបន្តគាំទ្រប្រទេសនេះដែលដាច់ដាចដោយសារសង្គ្រាមតទៅទៀត។ ប៉ាគិស្ថាន៖ ពួកជនប្រដាប់អាវុធបានបាញ់កាំភ្លើងទៅលើទ្បាន ក្រុងមួយគ្រឿងក្នុងផ្នែកខាងត្បូងនៃប្រទេសប៉ាគិស្ថានកាលពីថ្ងៃសុក្រ បណ្តាលឱ្យមនុស្ស៧នាក់ស្លាប់។ ពួកប៉ូលីសបាននិយាយថាមានមនុស្សមួយចំនួនទៀតបានត្រូវរបួសនៅក្នុងការវាយប្រហារនេះដែលបានកើតមានទ្បើងនៅលើផ្លូវមួយក្នុងស្រុកដាច់ស្រយាល ខាហ្ស៊ី អាមេត (Kazi Ahmed) នៃខែត្រ ស៊ីន (Sindh) ។ ពួកជនប្រដាប់អាវុធបានបាញ់កាំភ្លើងទៅលើទ្បាន bus មួយគ្រឿងក្នុងផ្នែកខាងត្បូងនៃប្រទេសប៉ាគិស្ថានកាលពីថ្ងៃសុក្រ បណ្តាលឱ្យមនុស្ស៧នាក់ស្លាប់។ ចិន៖ កាលពីថ្ងៃសុក្រ ប្រទេសចិនបានដាក់ពាក្យតវ៉ាដល់អង្គការពាណិជ្ជកម្មពិភពលោកដើម្បីប្រឆាំងនឹងការដកពន្ធដាររបស់ស.រ.អ.លើទំនិញចិនដែលរដ្ឋាភិបាលក្រុង វ៉ាស៊ីតោនចាត់ទុកថាបានទទួលការផ្តល់ប្រាក់ជំនួយមិនយុត្តិធ៌ម។ជម្លោះនេះមានទាក់ទិននឹងផលិតកម្ម២២មុខដែលមានរួមបញ្ចូលដែកថែបនិងថ្មពិលព្រះអាទិត្យដែលមានតម្លៃនាំចេញប្រចាំឆ្នាំទៅកាន់ស.រ.អ.ចំនួន៧ពាន់៣រយលានដុល្លារ។ ទួរគី៖ពួកជនដែលជាប់សង្ស័យថាជាអ្នកវាយប្រហារអត្តឃាតបានបំផ្ទុះគ្រាប់បែកក្នុងទ្បានមួយគ្រឿងនៅជិតស្ថានីយ៍ប៉ូលីសមួយកន្លែងក្នុងផ្នែកកណ្តាលនៃប្រទេសទួរគីបណ្តាលឱ្យប៉ូលីសម្នាក់ស្លាប់និងបានធ្វើឱ្យជនស៊ីវិលជិត២០នាក់ត្រូវរបួស។ ក្រិក៖ នាយករដ្ឋមន្ត្រីចាំផ្ទះនៃប្រទេសក្រិកបាននិយាយថាពួកប្រទេសជិតខាងក្នុងទ្វីបអឺរ៉ុបចង់ឱ្យប្រទេសក្រិកឋិតនៅក្នុងតំបន់ប្រើប្រាស់ប្រាក់អឺរ៉ូតទៅទៀត ក៏ប៉ុន្តែថារដ្ឋាភិបាលក្រុង អាតែន ត្រូវតែធ្វើតាមផែនការចំណាយត្បិតត្បៀតដែលខ្លួនបានយល់ព្រមជាថ្នូរនឹងការផ្តល់ប្រាក់ជំនួយសង្គ្រោះថ្មីៗដែលមានទឹកប្រាក់រាប់ពាន់លានដុល្លារ។